L-avukati ta' Yorgen Fenech iridu aċċess għal-laptops u l-hard drives użati mill-ġurnalista Daphne Caruana Galizia fiż-żmien li nqatlet. L-Avukati Gianluca Caruana Curran, Charles Mercieca u Marion Camilleri ressqu din it-talba lill-Qorti f'isem il-klijent tagħhom, akkużat b'kompliċità f'dan id-delitt. Huma qalu li ż-żewġ laptops u t-tliet hard drives huma importanti ħafna biex juru li Fenech huwa innoċenti u anke sabiex jittestjaw il-verżjoni li ta Melvin Theuma, is-sensar fl-assassinju. Theuma ngħata maħfra presidenzjali biex jgħid kulma jaf dwar dan id-delitt. Kien hu li identifika lil Yorgen Fenech mal-pulizija, u qalilhom li Fenech qabbdu jsib in-nies biex joqtlu lill-ġurnalista qabel ma din tippubblika storja dwar zijuh. L-avukati argumentaw li l-pulizija kellhom l-obbligu li jiġbru l-evidenza kollha marbuta mal-qtil, kemm favur kif ukoll kontra l-akkużat. Din, allura, tinkludi l-laptops u l-hard drives li kienet tuża Caruana Galizia meta nqatlet. Dan l-apparat kien intbagħat il-Ġermanja meta seħħ il-qtil u l-awtoritajiet Ġermaniżi kienu rrifjutaw li jgħadduh lura lill-awtoritajiet Maltin. Fl-2018 ​The Daphne Project: Il-familja għaddiet il-laptops lill-Pulizija Ġermaniża Fil-każ kostituzzjonali mressaq minn Alfred Degiorgio f'Diċembru tal-2019, il-Qorti Kostituzzjonali kienet qalet li din l-evidenza għandha ssir talba għaliha waqt il-kumpilazzjoni tax-xhieda. Aqra wkoll Assassinju Daphne: Il-Fulu jitlob lill-Kummissarju tal-Pulizija jiġbor il-laptop Il-każ kontra Fenech għandu jkompli għada fl-10am, quddiem il-Maġistrat Rachel Montebello. Ilbieraħ Il-Qorti tiddikjara li ma nkisrux id-drittijiet ta' Yorgen Fenech .td_uid_3_60cc788f5fc91_rand.td-a-rec-img{text-align:left}.td_uid_3_60cc788f5fc91_rand.td-a-rec-img img{margin:0 auto 0 0}